|  |  |  |
| --- | --- | --- |
|

|  |
| --- |
| grb_Z4 |

 | **REPUBLIKA HRVATSKA****VIROVITIČKO-PODRAVSKA ŽUPANIJA****Povjerenstvo za provedbu natječaja** |

**KLASA: 112-02/15-01/07**

**URBROJ: 2189/1-05/09-15-6**

**Virovitica, 6. studenoga 2015. godine**

 Na temelju članaka 19. – 22. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11), Povjerenstvo za provedbu natječaja za imenovanje pročelnika/pročelnica Upravnih odjela Virovitičko-podravske županije objavljuje

**POZIV NA PRETHODNU PROVJERU ZNANJA I SPOSOBNOSTI**

**(PISANO TESTIRANJE I INTERVJU)**

Sukladno uvjetima utvrđenim u Javnom natječaju za imenovanje pročelnika/pročelnica Upravnih odjela Virovitičko-podravske županije Virovitičko-podravske županije Klasa: 112-02/15-01/07, Urbroj: 2189/1-05/09-15-1 od 26. listopada 2015. godine, objavljenog u „Narodnim novinama“ broj 118/15 od 28. listopada 2015. godine, prethodna provjera znanja (pisano testiranje i intervju) za kandidate koji ispunjavaju formalne uvjete iz Javnog natječaja izvršit će se

* **u četvrtak, 12. studenog 2015. godine u 10,00 sati u Velikoj vijećnici Virovitičko-podravske županije (I. kat), Trg Ljudevita Patačića 1, Virovitica za radno mjesto pročelnik Upravnog odjela za gospodarstvo, poljoprivredu i europske fondove**
* **u četvrtak, 12. studenog 2015. godine u 12,00 sati u Velikoj vijećnici Virovitičko-podravske županije (I. kat), Trg Ljudevita Patačića 1, Virovitica za radno mjesto pročelnik Upravnog odjela za prostorno uređenje, graditeljstvo, komunalne poslove i zaštitu okoliša**

**NAPOMENA: Kandidati su na testiranje dužni ponijeti kemijsku olovku, te predočiti osobnu iskaznicu ili putovnicu.**

Pitanja kojima se testira provjera znanja, sposobnosti i vještina bitnih za obavljanje poslova radnog mjesta za koje je raspisan oglas temelje se na propisima navedenim na web stranici Virovitičko-podravske županije (NATJEČAJI – Obavijest o Javnom natječaju za imenovanje pročelnika Upravnih odjela Virovitičko-podravske županije).

Pisano testiranje traje **60 minuta**.

**S kandidatima koji su ostvarili najmanje 50% ukupnog broja bodova na pisanom dijelu testiranja Povjerenstvo će istog dana provesti intervju.**

Smatra se da je kandidat, koji se navedenog dana ne odazove na testiranje, bez obzira na razloge, povukao prijavu na natječaj. Smatrat će se da je prijavu povukao i kandidat koji na pisanom testiranju remeti mir i pravila ponašanja na testiranju s kojima će biti upoznat, kao i kandidat koji ne predoči osobnu iskaznicu ili putovnicu.

Podnositeljima nepotpunih i/ili nepravodobnih prijava, kao i onima koji ne ispunjavaju neki od formalnih uvjeta natječaja bit će upućena pisana obavijest uz povrat dokumentacije priložene prijavi.

Za sve informacije kandidati se mogu obratiti Uredu župana Virovitičko-podravske županije, Sanja Sabolić, e-mail: sanja.sabolic@vpz.hr, tel: 033/638-111.

Ovaj poziv objavljuje se na web-stranici i na oglasnoj ploči Virovitičko-podravske županije.

 **PREDSJEDNICA POVJERENSTVA**

**Jasna Abramović, dipl. iur.**